SL Uradni list Evropske unije L 244/3

SKLEP SKUPNEGA ODBORA EGP

št. 60/2010

z dne 11. junija 2010

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 38/2010 z dne 30. aprila 2010 (1).

(2) Priloga II k Sporazumu je bila spremenjena s Sklepom Skupnega odbora EGP št. 42/2010 z dne 30. aprila 2010 (2).

(3) Uredbo Komisije (ES) št. 202/2008 z dne 4. marca 2008 o spremembi Uredbe (ES) št. 178/2002 Evropskega parlamenta in Sveta glede števila in poimenovanja znanstvenih svetov Evropske agencije za varnost hrane (3) je treba vključiti v Sporazum.

(4) Uredbo Komisije (ES) št. 669/2009 z dne 24. julija 2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora ter spremembi Odločbe 2006/504/ES (4) je treba vključiti v Sporazum.

(5) Odločbo Komisije 2008/47/ES z dne 20. decembra 2007 o odobritvi predizvoznih pregledov zemeljskih oreškov in iz zemeljskih oreškov pridobljenih proizvodov glede prisotnosti aflatoksinov, ki jih izvajajo Združene države Amerike (5), je treba vključiti v Sporazum.

(6) Sklep Sveta 2008/486/ES z dne 23. junija 2008 o imenovanju polovice članov upravnega odbora Evropske agencije za varnost hrane (6) je treba vključiti v Sporazum.

(7) Ta sklep se ne uporablja za Lihtenštajn –

SKLENIL:

Člen 1

Priloga I k Sporazumu se spremeni:

1. v točki 13 (Uredba (ES) št. 178/2002 Evropskega parlamenta in Sveta) dela 7.1 poglavja I ter točki 41 (Uredba (ES) št. 178/2002 Evropskega parlamenta in Sveta) poglavja II se doda naslednja alinea: „— 32008 R 0202: Uredba Komisije (ES) št. 202/2008 z dne 4. marca 2008 (UL L 60, 5.3.2008, str. 17).“;

2. za točko 49 (Odločba Komisije 2007/453/ES) dela 7.2 poglavja I se doda naslednja točka: „50. 32008 D 0486: Sklep Sveta 2008/486/ES z dne 23. junija 2008 o imenovanju polovice članov upravnega odbora Evropske agencije za varnost hrane (UL L 165, 26.6.2008, str. 8).“;

3. za točko 45 (Sklep Sveta 2006/478/ES z dne 19. junija 2006) poglavja II se dodajo naslednje točke: „46. 32008 D 0486: Sklep Sveta 2008/486/ES z dne 23. junija 2008 o imenovanju polovice članov upravnega odbora Evropske agencije za varnost hrane (UL L 165, 26.6.2008, str. 8). 47. 32009 R 0669: Uredba Komisije (ES) št. 669/2009 24. julija 2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora ter spremembi Odločbe 2006/504/ES (UL L 194, 25.7.2009, str. 11).“.

Člen 2

Poglavje XII Priloge II k Sporazumu se spremeni:

1. v točki 54zzzc (Uredba (ES) št. 178/2002 Evropskega parlamenta in Sveta) se doda naslednja alinea: „— 32008 R 0202: Uredba Komisije (ES) št. 202/2008 z dne 4. marca 2008 (UL L 60, 5.3.2008, str. 17).“;

2. za točko 54zzzzl (Uredba Komisije (ES) št. 953/2009) se dodajo naslednje točke: „54zzzzm. 32008 D 0047: Odločba Komisije 2008/47/ES z dne 20. decembra 2007 o odobritvi predizvoznih pregledov zemeljskih oreškov in iz zemeljskih oreškov pridobljenih proizvodov glede prisotnosti aflatoksinov, ki jih izvajajo Združene države Amerike (UL L 11, 15.1.2008, str. 12). 54zzzzn. 32008 D 0486: Sklep Sveta 2008/486/ES z dne 23. junija 2008 o imenovanju polovice članov upravnega odbora Evropske agencije za varnost hrane (UL L 165, 26.6.2008, str. 8). 54zzzzo. 32009 R 0669: Uredba Komisije (ES) št. 669/2009 z dne 24. julija 2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora ter spremembi Odločbe 2006/504/ES (UL L 194, 25.7.2009, str. 11).“.

Člen 3

Besedila uredb (ES) št. 202/2008 in (ES) št. 669/2009, Odločbe 2008/47/ES ter Sklepa 2008/486/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 12. junija 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 11. junija 2010 Za Skupni odbor EGP Predsednik Alan SEATTER

(1) UL L 181, 15.7.2010, str. 1.

(2) UL L 181, 15.7.2010, str. 9.

(3) UL L 60, 5.3.2008, str. 17.

(4) UL L 194, 25.7.2009, str. 11.

(5) UL L 11, 15.1.2008, str. 12.

(6) UL L 165, 26.6.2008, str. 8.

(7) Navedena ni nobena ustavna zahteva.